projecte-aina/catalan_government_crawling huggingface dataset:
En el projecte MOB'INNOV, socis d'un projecte ERASMUS de mobilitat de professorat identificaran, recolliran i presentaran les seves bones pràctiques en formació professional.
Un anàlisi mutu de les bones pràctiques existents millorarà el nostre coneixement de l'excel·lència en la formació professional tant al Departament d'Educació com a Europa.
La presentació d'un inventari comú resultarà molt útil per millorar la gestió i el contingut de les actuals mobilitats de professorat així com per compartir experiències i fomentar la transferència de coneixement.
Els socis també intercanviaran mètodes de valoració i avaluació de l'impacte en mobilitat de professorat.
Els objectius del projecte MOB'INNOV son:
Els resultats esperats un cop finalitzat el projecte són els següents:
1.- Definició de l'excel·lència en Formació professional:
Els socis intercanviaran les seves nocions sobre innovació i excel·lència en formació professional i definiran espais comuns d'excel·lència basat en un estudi conduit per la Comunitat Europea en 2019: Mapping of Centres of Vocational Excellence (CoVEs)
2.- Inventari de pràctiques innovadores:
Els socis desenvoluparan una plantilla comú que permeti identificar, recollir i presentar la seva expertesa en pràctiques innovadores, d'aquesta manera es poden explorar nous espais d'innovació.
El recull de pràctiques innovadores es el començament d'un "catàleg o inventari" que serà completat amb el progrés del projecte i és podrà estendre més enllà de la seva finalització.
3.- Mètodes d'avaluació, seguiment i valoració / monitoritzar l'impacte de la mobilitat de professorat:
Els socis discutiran mètodes de seguiment, monitoratge i evolució de l'impacte de mobilitat de professorat KA1.
Els socis exploraran les possibilitats de com valoritzar i compartir les innovacions existents i què han estat realitzades durant la mobilitat de professorat (per exemple crear una comunitat o un fòrum « d'intercanvi de bones pràctiques » www.euroapprenticeship.eu ).
El projecte MOB'INNOV millorarà la qualitat i efectivitat en la implementació de les mobilitats de professorat que estan en curs, generarà contactes entre socis, visibilitzarà les pràctiques innovadores i generarà intercanvis i transferència de coneixement.
Per altra banda, el projecte MOB'INNOV recolzarà el nostre anàlisi sobre innovació en formació professional i excel·lència entre les organitzacions participants, especialment donant valor bones pràctiques i identificant les nostres necessitats per poder compartir-les i nodrir-les.
L'Educació pel lideratge ha estat a l'agenda del desenvolupament pedagògic en tots els nivells educatius durant anys però sovint no s'ha donat la mateixa importància a la sostenibilitat.
Caldria que aquells que tenen intenció de crear un negoci també tinguessin en compte la importància i el potencial de la seva sostenibilitat.
La sostenibilitat, des d'un punt de vista cultural, social, ecològic i econòmic, ofereix una oportunitat per equipar als estudiants amb expectatives positives i imatges pel futur.
Des d'un punt de vista ecològic i econòmic, economitzar els recursos als negocis es una necessitat.
La idea central del projecte relaciona la necessitat internacional de revertir i disminuir els efectes del canvi climàtic i la sostenibilitat en qualsevol àrea és essencial per aquest propòsit.
És per això que els socis del consorci conjuntament amb actors externs, desenvoluparan el concepte, el contingut i la metodologia per desenvolupar una emprenedoria que condueixi a la sostenibilitat.
Això es farà recollint i analitzant resultats d'aprenentatge dels currículums locals i desenvolupant-ne de nous.
Es produiran també activitats d'ensenyament-aprenentatge incloent exemples de companyies locals donant rellevància a aquelles pràctiques que fomenten la sostenibilitat a cada país.
Els objectius del projecte son:
En el projecte participen quatre centres de formació professional, dos institucions d'educació superior, un institut de secundària, una empresa i un ministeri d'educació dels set països participants (Finlàndia, Itàlia, Alemanya, Gran Bretanya, Espanya, Països Baixos i Bèlgica).
El projecte BOOST FOR CLIL, llengua estrangera i adquisició d'habilitats educatives per a l'ocupabilitat, ofereix formació als professors així com exemples de bones pràctiques d'aprenentatge i mètodes d'ensenyament innovadors, interactius i inspiradors.
Així doncs, el seu objectiu clau és millorar la competitivitat i ocupabilitat dels estudiants de formació professional en un mercat europeu i mundial.
Els objectius del projecte són:
El Departament d'Ensenyament, amb l'objectiu d'incorporar la dimensió europea als ensenyaments professionals, i de millorar les competències professionals del seu alumnat i professorat, apropant-lo a la realitat socioeconòmica d'altres països, considera oportú dur a terme accions que els permetin realitzar estades formatives en empreses o entitats estrangeres.
Els centres educatius de Formació Professional poden sol·licitar ajuts per a aquestes estades a través una convocatòria anual.
Els ajuts contribueixen a cobrir les despeses de l'estada, en els conceptes següents:
Aquestes accions es duen a terme en el marc de projectes de cooperació transnacional que el Departament d'Ensenyament promou i gestiona, en l'àmbit dels ensenyaments professionals, i en el marc de programes i iniciatives de la Unió Europea, com el programa Erasmus+, amb vigència durant el període 2014-2020.
Aquestes estades representen una iniciativa de primer ordre per a la millora de la qualitat dels ensenyaments professionals.
Els objectius d'aquesta iniciativa són els següents:
L'Associació d'Ensenyants amb Gitanos és una Associació no governamental, civil, aconfessional, pluriètnica, intercultural, apartidista i assembleària, de caràcter socioeducatiu i de funcionament democràtic, especialment vinculada al Poble Gitano.
L'Associació es constitueix a partir d'una diversitat de persones i una heterogeneïtat de professions que van des de l'àmbit educatiu formal i no formal, la intervenció des del treball i l'educació social, la sociologia, l'antropologia, la mediació intercultural, etc.
L'Associació Gitana de dones Drom Kotar Mestipen és una entitat sense ànim de lucre formada per dones gitanes i no gitanes que lluiten per superar la triple exclusió que encara avui pateix la dona gitana per ser dona, ser gitana i no tenir en la seva majoria titulacions acadèmiques.
L'associació aposta per la formació com a via de superació de la exclusió.
La Fundació Privada Pere Closa té com a objectius principals la formació i la promoció del poble gitano a Catalunya per aconseguir que el màxim nombre possible de gitanos i gitanes tinguin l'oportunitat de situar-se en les mateixes condicions formatives que la resta de la població.
La formació acadèmica és una de les eines bàsiques per aspirar a la igualtat i, per aquest motiu, la Fundació Privada Pere Closa centra la seva tasca a facilitar i a donar suport a la formació dels nens i dels joves gitanos.
Les capacitats relacionades amb l'emprenedoria a l'educació infantil són les següents:
L'infant haurà de ser capaç d'adquirir progressivament hàbits bàsics d'autonomia en accions quotidianes, per actuar amb seguretat i eficàcia.
L'infant haurà de ser capaç de progressar en la comunicació i expressió ajustada als diferents contextos i situacions de comunicació habituals per mitjà dels diversos llenguatges.
L'infant haurà de ser capaç de mostrar iniciativa per afrontar situacions de la vida quotidiana, identificar-ne els perills i aprendre a actuar-hi en conseqüència.
L'infant haurà de ser capaç de comportar-se d'acord amb unes pautes de convivència que el portin cap a una autonomia personal, cap a la col·laboració amb el grup i cap a la integració social.
Competències bàsiques i emprenedoria
Les competències bàsiques de cada àmbit relacionades amb l'emprenedoria a l'educació primària són les següents:
Valorar problemes socials rellevants interpretant-ne les causes I les conseqüències per plantejar propostes de futur.
Actuar amb autonomia en la presa de decisions i assumir la responsabilitat dels propis actes i la coresponsabilitat que es deriva dels actes dels altres.
Analitzar l'entorn amb criteris ètics per cercar solucions i generar alternatives als problemes.
Mostrar actituds de servei i de compromís social envers els altres i envers les situacions d'injustícia.
Participar en el joc de manera activa mostrant-se respectuós amb els altres.
Practicar i organitzar la pràctica d'activitat física vinculada a l'entorn com una forma d'ocupació del temps de lleure.
Actuar amb creativitat en la realització de projectes i produccions artístiques multidisciplinàries.
La biblioteca tutoritzada és la nova actuació d'èxit que ha implementat l'escola Joaquim Ruyra de L'Hospitalet de Llobregat, es realitza un cop per setmana en horari no lectiu i compta amb la participació de voluntaris.
Ho expliquen en un article del seu blog.
L' escola Germanes Bertomeu (Mataró) ens presenta en aquest reportatge la seva experiència amb el desenvolupament d'aquest projecte de música
Els alumnes de sisè de l'escola Mare de Déu de Montserrat (Terrassa) ens presenten i expliquen una sessió de tertúlies dialògiques
Reportatge de les actuacions educatives d'èxit de la Comunitat d'Aprenentatge Amistat (Figueres)
Irene Ortoll, directora de l'escola Àngel Guimerà (El Vendrell) ens explica el procés que ha de fer un centre per transformar-se en comunitat d'aprenentatge.
La gravació fa referència a la fase del somni, com s'organitza i com tota la comunitat educativa hi participa i s'hi implica.
Núria Marín i Marta Soler expliquen el procés de transformació de la seva escola en comunitat d'aprenentatge
La decisió d'un centre de transformar-se en una Comunitat d'Aprenentatge requerix d' una profunda reflexió i d'una voluntat de canvi de tota la comunitat educativa.
Es tracta d'un procés que no és immediat i que inclou el pas per diferents fases.
S'inicia amb la presensibilització o presa de contacte, que consisteix en una xerrada sobre les línies bàsiques del projecte a càrrec d'una persona que el conegui profundament.
La demanda de la presensibilització es fa al Servei d'Ordenació Curricular d'Educació Infantil i Primària ( [EMAIL] )
Si després de la presensibilització la comunitat educativa, majoritàriament, es mostra interessada, es fa la sol∙licitud mitjançat aquest formulari que cal trametre al Servei d'Ordenació Curricular d'Educació Infantil i Primària ( [EMAIL] ) que gestiona la formació.
La formació per constituir-se en comunitat d'aprenentatge consta de tres cursos:
Estem immersos en un procés de transformació social i educativa imparable.
Fins ara, la biblioteca escolar (BE) ha estat important en un nombre molt considerable de centres del sistema educatiu.
Ara, però, aquest procés de canvi ens fa plantejar, també, interrogants relacionats amb aquest equipament, servei i recurs, de la comunitat educativa: Quina ha de ser la missió de les BE?
Com promoure l'hàbit lector amb els suports i formats actuals?
Quin paper, i quina actuació, ha de tenir la BE en la recerca, la gestió i l'anàlisi de la informació?
Les Directrius i estàndards per a la biblioteques dels centres educatius de Catalunya i la segona edició de les Directrius IFLA per a la biblioteca escolar defineixen els paràmetres en què s'hauria de moure la biblioteca escolar.
Això no obstant, i amb la velocitat que es produeixen els canvis, el programa "puntedu" considera que es fa necessària l'actualització de determinats fonaments conceptuals i metodològics que poden reorientar la missió i l'actuació de la BE.
Amb aquesta finalitat es presenta aquest recull d'articles especialitzats escrits per experts i que conformen el monogràfic BE21.
LIJ, biblioteca escolar i perspectiva de gènere.
Lectura autònoma i lectura guiada: apunts per a una actualització en aules i biblioteques.
La biblioteca als centres de secundària: No surrender!
Mediació lectora, biblioteca i adolescents.
La biblioteca de secundària dins els processos de transformació educativa actual.
L'organització de l'espai de la biblioteca escolar al segle XXI.
Ficció digital i biblioteca escola.
Llibres de coneixements a l'escola... més que mai!
La necessària col·laboració entre biblioteca pública i biblioteca escolar.
Construint vincles: les famílies, una aliança indispensable.
BE21: apunts per a la biblioteca escolar.
Recomanacions a les famílies per fomentar el gust per la lectura i l'ús de les biblioteques en els seus fills.
Portal digital en català per a tota la família
Recull un conjunt de consells perquè llegir formi part de la vida quotidiana dels nens: a casa, a l'escola, a les biblioteques....
Com aprofitar la televisió, com explicar les il·lustracions, com ens podem informar sobre la literatura infnatil i juvenil als mitjans de comunicació, i també un llistat de llibres imprescindibles.
Guia per ajudar pares i mares en l'engrescadora tasca de fomentar l'hàbit lector dels infants.
Presenta quatre passos bàsics per transmetre, amb calma i sense angoixes, la passió lectora.
Publicada en el marc del programa LECXIT de la Fundació Jaume Bofill i La Caixa.
L'Agència Catalana de Protecció de Dades (APDCAT), la Comissió de Llibertats i Informàtica (CLI) i el Departament d'Educació han presentat tres nous manuals pràctics dirigits a menors, amb la finalitat de conscienciar-los de les amenaces a la intimitat i a la privacitat que representa la publicació de les seves dades personals a Internet, i proporcionar-los recomanacions pràctiques per evitar situacions de risc i fer un bon ús de les tecnologies de la informació.
Projecte de promoció de la lectura per a infants de 0 a 3 anys, establint un vincle afectiu entre adults i petits al voltant del llibre.
Programa promogut per la Fundació "la Caixa", la Fundació Jaume Bofill i el Departament d'Ensenyament de la Generalitat de Catalunya.
Té per objectiu millorar la comprensió lectora dels infants.
L'activitat principal consisteix que persones voluntàries es trobin amb alumnes de 9 o 10 anys per llegir conjuntament en horari extraescolar.
Web amb activitats per assessorar els pares i les mares sobre lectures per als fills o per introduir els més petits en el món dels llibres.
Activitats infants/famílies a les biblioteques de L'Hospitalet
Amb l'avenç de la societat de la informació és més necessari que mai un model de biblioteca escolar que treballi amb la participació de la comunitat educativa i la societat.
El treball en xarxa de les biblioteques escolars facilita el treball en col·laboració, de suport i d'assessorament entre els centres educatius i l'entorn i ofereix oportunitats de:
Els principals agents de la xarxa són:
L'objectiu d'aquesta secció és donar a conèixer les iniciatives territorials de treball en xarxa de les biblioteques escolars i oferir recursos per al treball d'aquesta xarxa.
Conclusions dels Laboratoris de Biblioteca escolar - Biblioteca pública, fruit del treball conjunt entre la Diputació de Barcelona, el Departament de Cultura i el Departament d'Educació l'any 2005 amb l'objectiu d'analitzar les possibilitats de cooperació entre la biblioteca pública i la biblioteca escolar.
Propostes per avançar en la col·laboració biblioteca escolar- biblioteca pública, fruit del treball conjunt entre la Diputació de Barcelona, el Departament de Cultura i el Departament d'Educació i de la reflexió del Primer i Segon Laboratori biblioteca escolar-biblioteca pública.
Parteixen de la importància de la lectura i proposen una sèrie de recursos, serveis i activitats per concretar la col·laboració institucional d'ambdues xarxes.
En aquest espai s'aniran destacant experiències reeixides, des de la perspectiva de la biblioteca, que s'han realitzat en centres educatius de tot Catalunya.
S'hi destaca l'àmbit o àmbits de la biblioteca escolar on es desenvolupa majoritàriament, i se sintetitza amb una frase l'esperit, la idea i la intenció dels docents que les porten a terme perquè siguin un bon exemple adaptable a diferents realitats.
Agraïm molt sincerament als centres que les han portat a terme la generositat que suposa compartir-les i als CRP/SE la col·laboració en la cerca.
Us encoratgem a fer-nos arribar les activitats de la biblioteca que cregueu que han estat positives per a la vostra comunitat educativa.
Podeu posar-vos en contacte amb nosaltres al correu: [EMAIL] o dirigir-vos al vostre Centre de Recursos Pedagògics de referència.
Recull de bones pràctiques a partir de la competència informacional.
Càpsules audiovisuals amb entrevistes.
Els ELIC són equips d'assessorament i orientació en llengua, interculturalitat i cohesió social, que donen suport al professorat en el treball de la competència lingüística de tot l'alumnat en general, i en l'atenció a l'alumnat procedent de processos migratoris i a l'alumnat amb risc d'exclusió social, en l'àmbit dels centres educatius i els plans educatius d'entorn.
Els destinataris són els centres educatius, els equips directius, el professorat, l'alumnat i les seves famílies i altres agents de la comunitat educativa, amb la finalitat de promoure la cohesió social mitjançant l'ús de la llengua catalana com a eix vertebrador i l'educació intercultural basada en la igualtat, la solidaritat i el respecte a la diversitat de cultures.
Els professionals que hi treballen són docents dels cossos de mestres i de professorat d'ensenyament secundari.
D'acord amb les línies estratègiques, l'atenció a les necessitats dels centres públics d'educació infantil, primària, secundària i adults es concreten en els aspectes següents:
Adreçada a persones que coordinen seminaris i grups de treball, assessors de centres de recursos, assessors LIC, referents de biblioteques.
Sala d'actes del Departament d'Educació.
Taula rodona: La importància del treball en xarxa.
Grup de treball de Literatura Infantil i Juvenil del Garraf
La biblioteca escolar - tres mirades, una activitat (SE Occidental VI – Montcada)
Construïm plegats (SE Baix Llobregat III – Sant Boi)
Propostes literàries escolars (SE Pla de l'Estany)
El Seminari de Coordinació de les Biblioteques Escolars de Salt: una experiència vivificant (SE Gironès).
Excuses per llegir algun llibre més (SE Gironès)
Càpsules de Catalogació i Difusió i visualització
Més informació sobre seminaris de biblioteques i grups de treball
Reportatge fotogràfic de la trobada
Orientacions i exemples de documents bàsics
Conté propostes de treball de diferents àmbits de la biblioteca escolar.
Aspectes bàsics que cal considerar per crear i mantenir l'espai virtual.
Centres educatius i biblioteques comparteixen no només un nombrós grup d'usuaris sinó també part dels seus objectius, ja que tots dos són eines per a la formació, l'aprenentatge, el foment de la lectura i, en general, per a la millora de la competència lectora.
Conclusions del 1r i 2n laboratoris Biblioteca escolar-biblioteca pública, fruit del treball conjunt entre la Diputació de Barcelona, el Departament de Cultura i el Departament d'Educació l'any 2005 amb l'objectiu d'analitzar les possibilitats de cooperació entre la biblioteca pública i la biblioteca escolar.
Propostes per avançar en la col·laboració entre la biblioteca escolar i la pública, arran del treball conjunt entre la Diputació de Barcelona, el Departament de Cultura i el Departament d'Ensenyament i de la reflexió del Primer i Segon laboratoris Biblioteca escolar-biblioteca pública.
Parteix de la importància de la lectura i proposa una sèrie de recursos, serveis i activitats per concretar la col•laboració institucional entre ambdues xarxes.
Xarxa de col•laboració docent en l'àmbit del foment de la lectura, l'escriptura i l'ús pedagògic de la biblioteca escolar.
Afavoreix la col•laboració, el suport, la dinamització, l'intercanvi i la formació dels professionals relacionats amb les biblioteques escolars.
En aquest apartat es mostren bons exemples de treball en xarxa en què participen biblioteques escolars, Serveis Educatius, la biblioteca pública i altres entitats de l'entorn.
Els criteris que s'utilitzen per seleccionar aquestes experiències són:
Si voleu mostrar una experiència de treball en xarxa, poseu-vos en contacte amb el vostre CRP de referència.
Una mascota i uns personatges de Cavall Fort conviden a l'alumnat de diferents escoles a comunicar-se per carta.
Amb les cartes de resposta s'editen uns llibres-recull.
Participen diversos centres educatius del Pla de l'Estany, Consorci de l'Estany, Quim Bou i la Biblioteca municipal de Banyoles i comarcal.
Les escoles Aldric, Puig d'Arques, La Salle, la llar d'infants Taps, l'institut de Cassà de la Selva, la biblioteca pública i l'Ajuntament duen a terme aquest treball en xarxa implicant a totes les entitats del municipi i els ciutadans, aconseguint un compromís ferm envers la lectura, partint de l'activitat lectora com a forma d'ampliar la visió del món.
Pla d'animació a la lectura impulsat pel Servei d'Educació de l'IMET i la Regidoria de Cultura de l'Ajuntament de Vilanova i la Geltrú que, a través de les seves dues biblioteques municipals, s'adreça a segon cicle d'educació infantil i a primària; s'executa al llarg del curs escolar i dins l'horari lectiu amb l'objectiu de crear nous lectors.
Són els centres educatius que, de manera voluntària, decideixen participar-hi.
El tàndem entre la Biblioteca Central Tecla Sala i l'Escola Joan Maragall potencia la relació de l'escola amb la biblioteca a partir de visites dels alumnes, d'espectacles literaris, del treball amb els pares i les mares a través d'un club de lectura i col·labora en les tasques tècniques de la biblioteca escolar, un dels motors essencials de l'Escola Joan Maragall.
També es formen els alumnes com a ajudants de biblioteca; desenvolupen així un projecte d'aprenentatge al servei de la biblioteca de l'escola.
Elaborat pel Seminari de Biblioteca escolar del CRP Baix Camp i la Biblioteca Central Xavier Amorós: "Llibres per fer camí, per a seguir un itinerari, per a començar a endinsar-nos en els aspectes estètics i plàstics del llibre il•lustrat i fer els primers passos.
Volem aprendre junts a valorar alguns elements més a fons i adonar-nos que ens poden fer gaudir i animar-nos a experimentar per nosaltres mateixos, petits i grans".
A tots els territoris de Catalunya s'organitzen seminaris i grups de treball de biblioteques escolars.
Estan formats pels coordinadors de les biblioteques dels centres educatius, membres de la comissió de biblioteca, assessors de biblioteca escolar dels CRP, personal de la biblioteca pública i altres.
El seu objectiu principal és la dinamització de les biblioteques escolars i la creació de xarxa; els seus plans de treball varien cada any en funció de les seves necessitats.
Segons el document del Departament d'Ensenyament Formació permanent del professorat: criteris, instruccions o orientacions del curs actual, les modalitats de seminari i grup de treball tenen les següents característiques:
En el següent mapa interactiu es reflecteixen els seminaris i grups de treball de biblioteques escolars que funcionen aquest curs en els diferents territoris.
El mapa mostra agrupacions, que es poden anar desgranant fins arribar al seminari o grup de treball que interessi consultar.
Orientacions per als Seminaris i Grups de Treball de biblioteques escolar
Anàlisi de dades de seminaris i grups de treball de biblioteca escolar a Catalunya.
Anàlisi de dades de seminaris i grups de treball de biblioteques escolars a Catalunya.